La present convocatòria té l'objectiu de produir recomanacions basades en evidències per a la governança global i europea de la migració de nacionals d'un tercer país i produir solucions innovadores per a la integració amb èxit dels immigrants a la societat europea d'acollida.
A més, contribuirà a promoure un desenvolupament sostenible i a l'enfortiment de la cooperació internacional, així com a un millor enteniment i coneixement de la importància del desenvolupament internacional i les polítiques regionals.
La convocatòria es divideix en diferents temes:
Pràctiques inclusives i innovadores per a la integració dels immigrants nouvinguts a les comunitats locals
El repte consisteix en proporcionar als responsables polítics i altres actors rellevants propostes de mesures efectives, flexibles i adequades al context que promoguin la integració i inclusió socioeconòmica com també l'accés als drets i serveis.
Això inclou estratègies sostenibles i participatives que comptin amb la implicació dels ciutadans, actors de societat civil, institucions educatives i sector privat.
Localitzar i superar els reptes d'integració dels nens immigrants
Els sistemes educatius s'enfronten a múltiples reptes a causa de la creixent diversitat cultural, lingüística i ètnica i a les desigualtats socioeconòmiques.
Per adreçar aquesta necessitat es van establir 2 accions: una RIA el 2018 i una IA a la present convocatòria.
L'acció consisteix en implementar accions pilots capaces d'experimentar solucions educatives basant-se en recerca existent, incloent-hi la RIA 2018, per adreçar els reptes d'integració dels nens immigrants nouvinguts, particularment nens de refugiats o sol·licitants d'asil i menors no acompanyats.
Narratives sobre la immigració i els seus impactes: passat i present
Les narratives sobre la immigració –als mitjans de comunicació o als discursos públics o privats- afecten els processos a Europa, influencien les nostres percepcions sobre les dinàmiques de la immigració i, finalment, tenen un efecte en la integració dels immigrants en la nostra societat.
L'objectiu és entendre i explicar les causes i conseqüències d'aquestes narratives, examinant la seva construcció i avaluant els seus efectes en actituds cap a la immigració i en la societat en general.
Això es pretén assolir identificant la responsabilitat de cada actor involucrat en la construcció d'aquestes narratives i donant a conèixer les conseqüències dels seus discursos per a millorar les seves competències.
Pràctiques sostenibles per a la integració dels immigrants nouvinguts
L'arribada desendreçada de grans nombres d'immigrants a Europa el 2014 va suposar una mobilització excepcional de recursos per a garantir la integració dels nouvinguts.
Després d'una resposta d'emergència, ara és hora de mirar el treball que es va realitzar, entenent l'impacte dels recursos utilitzats i considerant quines lliçons es van aprendre.
Les lliçons derivades de les millors pràctiques i dificultats proporcionaran recomanacions polítiques de les quals els governs locals, regionals, nacionals i de la UE podran aprendre i compartir experiències.
Es pretén desenvolupar una plataforma en línia per a proporcionar visibilitat europea.